

ELEKTRĖNŲ SAVIVALDYBĖS ADMINISTRACIJA

Biudžetinė įstaiga, Rungos g. 5, LT-26110 Elektrėnai,

tel. (8 528) 58 015, el. p. [administracija@elektrenai.lt](mailto:administracija@elektrenai.lt)

Duomenys kaupiami ir saugomi Juridinių asmenų registre, kodas 188756190

PATVIRTINTA

Viešojo pirkimo komisijos posėdžio

2025-06-10 protokolu

# SUPAPRASTINTO pirkimo ATVIRAS KONKURSAS

**Statybos darbai (GGN)**

# 1. BENDROSIOS NUOSTATOS

1.1. Elektrėnų savivaldybės administracija (toliau – perkančioji organizacija) numato pirkti statybos darbus pagal techninį darbo projektą „Gyvenamosios paskirties (įvairių socialinių grupių asmenims) pastatas. Šviesos g. 1A, Vievis, Elektrėnų sav. Statybos projektas“.

1.2. Šis viešasis pirkimas atliekamas vadovaujantis Lietuvos Respublikos viešųjų pirkimų įstatymu, Lietuvos Respublikos civiliniu kodeksu, kitais viešuosius pirkimus reglamentuojančiais teisės aktais bei šiomis pirkimo sąlygomis. Vartojamos sąvokos, apibrėžtos Viešųjų̨ pirkimų įstatyme.

1.3. Šis pirkimas vykdomas naudojantis Centrinės viešųjų pirkimų informacinės sistemos priemonėmis (toliau - CVP IS). Pirkimo dokumentai skelbiami CVP IS. Pirkimas atliekamas elektroniniu būdu. Elektroninėmis priemonėmis pasiūlymus gali teikti tik tie tiekėjai, kurie yra registruoti CVP IS, pasiekiamoje adresu <https://pirkimai.eviesiejipirkimai.lt>.

1.4. Išankstinis skelbimas apie pirkimą nebuvo skelbtas.

1.5. Pirkimo dokumentų sudedamoji dalis yra skelbimas apie pirkimą.

1.6. Pirkimas atliekamas laikantis lygiateisiškumo, nediskriminavimo, abipusio pripažinimo, proporcingumo ir skaidrumo principų bei konfidencialumo ir nešališkumo reikalavimų.

1.7.  Perkančioji organizacija *nėra* pridėtinės vertės mokesčio (toliau  – PVM) mokėtoja.

1.8. Visos pirkimo sąlygos nustatytos pirkimo dokumentuose, kuriuos sudaro:

1.8.1. skelbimas apie pirkimą;

1.8.2. supaprastinto pirkimo atviro konkurso sąlygos (kartu su priedais);

1.8.3. dokumentų paaiškinimai (patikslinimai), taip pat atsakymai į tiekėjų klausimus (jeigu bus);

1.8.4. kita CVP IS priemonėmis pateikta informacija.

1.9. Argumentai neatlikti pirkimo naudojantis CPO LT katalogu: CPO LT kataloge tokių darbų nėra.

1.10. Perkančiosios organizacijos kontaktiniai asmenys: dėl klausimų, susijusių su viešojo pirkimo procedūromis – Daina Pranckevičienė, tel. (8 528) 58 007, el. paštas [daina.pranckeviciene@elektrenai.lt](mailto:daina.pranckeviciene@elektrenai.lt)[.](mailto:albertas@birstonosiluma.lt)

# 

# 2. PIRKIMO OBJEKTAS

2.1. Šis pirkimas nėra skirstomas į pirkimo dalis.

2.2. Pirkimo objektas – Perkančioji organizacija perka statybos darbus pagal techninį darbo projektą „Gyvenamosios paskirties (įvairių socialinių grupių asmenims) pastatas. Šviesos g. 1A, Vievis, Elektrėnų sav. Statybos projektas“ (toliau – Darbai).

2.3. Išsamesnė perkamų darbų informacija ir reikalavimai pateikiami techniniame darbo projekte „Gyvenamosios paskirties (įvairių socialinių grupių asmenims) pastatas. Šviesos g. 1A, Vievis, Elektrėnų sav. Statybos projektas“, projekto Nr. CPO164164/AZP-021-197 (toliau – Techninis darbo projektas) (konkurso sąlygų 5 priedas).

*Jeigu pirkimo dokumentuose nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, ar standartas, tai reiškia, kad perkančioji organizacija priima ir lygiaverčius gaminius ar sprendinius. Pareiga įrodyti lygiavertiškumą priklauso tiekėjui. Techniniame darbo projekte nurodyti prekės ženklai ir pan. yra tik informacinio pobūdžio ir tiekėjas nėra įpareigotas siūlyti ir (ar) naudoti šių gamintojų produkciją. Jeigu apibūdinant pirkimo objektą techninėje specifikacijoje ar kituose pirkimo dokumentuose nurodytas standartas, techninis liudijimas ar bendrosios techninės specifikacijos (Europos standartą perimantis Lietuvos standartas, Europos techninio įvertinimo patvirtinimo dokumentas, informacinių ir ryšių technologijų bendrosios techninės specifikacijos, tarptautinis standartas, kitos Europos standartizacijos organizacijų nustatytos techninių normatyvų sistemos, nacionaliniai standartai, nacionaliniai techniniai liudijimai arba nacionalinės techninės specifikacijos, susijusios su darbų projektavimu, sąmatų apskaičiavimu ir vykdymu bei prekių naudojimu), turi būti laikoma, kad kiekviena tokia nuoroda yra pateikta su žodžiais „arba lygiavertis“*

2.4. Darbai perkami pagal fiksuotos kainos metodikos kainodarą, kurioje numatyta kaina apimtų visus darbus, nurodytus pirkimo objekte. Darbai atliekami pagal Techninį darbo projektą. Tiekėjas privalo įvertinti visus techninės dokumentacijos sprendinius, visas statybos darbų apimtis ir, prisiimant riziką dėl kiekių ir išlaidų dydžio svyravimo, pateikti savo pasiūlymo kainą pagal Darbų grupes, nurodytus Veiklų sąraše. Tiekėjas atsako už viso konkurso dokumentų išnagrinėjimą, įskaitant konkurso sąlygų paaiškinimus ir papildymus. Sutarties vykdymo metu nebus priimtas joks reikalavimas pakeisti pasiūlymo sumą arba sąlygas, grindžiamas klaidomis ar praleidimais. Tiekėjui Veiklų sąraše Darbų grupės siūlytose kainose neįvertinus, kurių nors darbų, medžiagų, konstrukcijų, įrengimų bei kitų išlaidų bus laikoma, kad tie darbai, medžiagos, konstrukcijos, įrengimai bei kitos išlaidos įeina į kitų Darbų grupių aprašymą ir atskirai už juos nemokama.

Su pirkimo dokumentais pateikti sąnaudų kiekių žiniaraščiai yra preliminarūs, skirti Veiklų sąraše numatytų darbų dalims ir sudėtims identifikuoti. Rangovas prisiima darbų kiekių svyravimo riziką pirkimo sutarties projekte (konkurso sąlygų 2 priedas) nustatytomis sąlygomis.

2.5. Darbų atlikimo terminai nurodyti šių konkurso sąlygų 2 priede „Sutarties projektas“.

2.6. Darbų atlikimo vieta – Vievio m., Šviesos g. 1A.

# 3. TIEKĖJŲ PAŠALINIMO PAGRINDAI IR REIKALAUJAMA KVALIFIKACIJA

# 

3.1. Tiekėjai, dalyvaujantys pirkime, turi atitikti dalyvio pašalinimo pagrindų nebuvimą ir kvalifikacijos reikalavimus (toliau – Reikalavimai), ir pateikti Europos bendrąjį viešųjų pirkimų dokumentą (toliau – EBVPD) – deklaraciją, pakeičiančią kompetentingų institucijų išduodamus dokumentus ir preliminariai patvirtinančią, kad tiekėjas ir subjektai, kurių pajėgumais jis remiasi, atitinka pirkimo dokumentuose nustatytus Reikalavimus. Perkančioji organizacija atitiktį Reikalavimams patvirtinančių dokumentų reikalaus tik iš to dalyvio, kurio pasiūlymas pagal vertinimo rezultatus galės būti pripažintas laimėjusiu (iki pasiūlymų eilės nustatymo). **Kiekvienas ūkio subjektas, kurio pajėgumais tiekėjas remiasi (išskyrus kvazisubtiekėjus), užpildo ir pasirašo atskirą EBVPD.**

3.2. Tiekėjas turi pateikti užpildytą pirkimo sąlygų 3 priedą „Europos bendrasis viešųjų pirkimų dokumentas (EBVPD)“ pagal VPĮ 50 straipsnyje nustatytus reikalavimus. EBVPD pildomas jį įkėlus į interneto svetainę <http://ebvpd.eviesiejipirkimai.lt/espd-web/> ir užpildžius bei atsisiuntus pateikiamas su pasiūlymu.

3.3. Tiekėjas (taip pat visi tiekėjų grupės nariai, jei pasiūlymą pateikia tiekėjų grupė) ir ūkio subjektai, kurių pajėgumais remiasi tiekėjas, dalyvaujantys pirkime, turi atitikti reikalavimus dėl

pašalinimo pagrindų nebuvimo, nurodytus **konkurso sąlygų 4 priede**. Pažymų, patvirtinančių VPĮ 46 straipsnyje nurodytų tiekėjo pašalinimo pagrindų nebuvimą, nurodytų konkurso sąlygų 4 priede, pateikti nereikalaujama. Jų perkančioji organizacija reikalaus tik turėdama pagrįstų abejonių dėl tiekėjo patikimumo.

3.4. Tiekėjas, dalyvaujantis pirkime, turi atitikti šiuos kvalifikacijos reikalavimus:

|  |  |  |
| --- | --- | --- |
| Eil.  Nr. | Kvalifikacijos reikalavimai | Kvalifikacijos reikalavimus įrodantys dokumentai |
| 3.4.1. | Tiekėjas, ūkio subjektų grupės narys (-iai), ūkio subjektas (-ai), kurio (-ių) pajėgumais tiekėjas remiasi, turi turėti teisę verstis statybų veikla. | Pateikiama:  Profesinių ar veiklos registrų tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje jis registruotas, ar priesaikos deklaracija, liudijanti tiekėjo teisę verstis statybos veikla (Lietuvos Respublikoje registruotas tiekėjas pateikia: valstybės įmonės Registrų centras išduotą Lietuvos Respublikos juridinių asmenų registro išrašo kopiją, ūkininkas – ūkininko pažymėjimą, asmuo besiverčiantis individualia veikla – individualios veiklos registravimo dokumentą arba verslo liudijimo įsigijimo dokumentą).  *(pateikiama skaitmeninė dokumento kopija)*  1)Jeigu pasiūlymą teikia ūkio subjektų grupė – reikalavimą turi atitikti kiekvienas ūkio subjektų grupės narys (-iai), pagal jų prisiimamus įsipareigojimus pirkimo sutarčiai vykdyti;  2)Tiekėjas gali remtis kitų ūkio subjektų pajėgumais tik tuomet, kai tie subjektai, kurių pajėgumais buvo pasiremta, patys atliks darbus, kuriems reikia jų pajėgumų;  3) subtiekėjai, kuriuos tiekėjas pasitelks pirkimo sutarties vykdymui (kurių pajėgumais tiekėjas nesiremia, kad atitiktų pirkimo dokumentuose nustatytus kvalifikacijos reikalavimus), privalo turėti teisę verstis ta veikla, kuriai jis pasitelkiamas.  Tiekėjas privalo įsipareigoti, jog pirkimo sutartį vykdys tik tokią teisę turintys asmenys ir pirkimo vykdytojui pareikalavus, tiekėjas turės pateikti dokumentus, įrodančius subtiekėjo teisę verstis atitinkama veikla, kuriai jis pasitelkiamas. |
| 3.4.2 | Tiekėjas per paskutinius 5 metus arba per laiką nuo tiekėjo įregistravimo dienos (jei tiekėjas vykdo veiklą trumpiau nei 5 metus) iki pasiūlymo pateikimo termino pabaigos pagal vieną ar daugiau  įvykdytų ar vykdomų sutarčių yra atlikęs pastatų naujos statybos ir/ar pastatų kapitalinio remonto ir/ar pastatų rekonstravimo darbų, kurių vertė ne mažesnė kaip 309 000 Eur (be PVM). | Pateikiama:  Per paskutinius 5 metus atliktų **darbų sąrašas** kartu su **užsakovų** (tiek viešųjų, tiek privačiųjų) **pažymomis** apie tai, kad svarbiausių darbų atlikimas ir galutiniai rezultatai buvo tinkami.  Atliktų darbų sąraše pateikiama tik tokia informacija, kuri atitinka kvalifikacijos reikalavime nurodytus kriterijus, t. y. įvykdytos (-ų) ar vykdomos (-ų) sutarties (-čių) laikotarpis, panašaus objekto aprašymas: pastatų gyvenamuosiuose ir/ar negyvenamuosiuose pastatuose naujos statybos ir/arba kapitalinio remonto ir/arba rekonstravimo darbai, atliktų nurodytų darbų dalis įvykdytoje (-ose) ar vykdomoje (-ose) sutartyje (-yse), paties tiekėjo atlikti darbai, jei sutartį vykdė ne vienas, o su kitais ūkio subjektais, užsakovo kontaktai ir t.t.  Tiekėjui nedraudžiama remtis sutartimi, kurią tiekėjas vykdė ne vienas, bet kartu su kitais ūkio subjektais. Tačiau tokiu atveju turi būti vertinami būtent konkretaus ūkio subjekto, dalyvaujančio viešajame pirkime, atlikti darbai, jų apimtis, vertė, o ne visas vykdytos sutarties objektas.  Pateiktų dokumentų visuma turi įrodyti atitikimą kvalifikacijos reikalavimų parametrams.  *(pateikiama skaitmeninė dokumento kopija)*  1)jeigu pasiūlymą teikia ūkio subjektų grupė –reikalavimą turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus;  2)tiekėjas gali remtis kitų ūkio subjektų pajėgumais tik tuo atveju, jeigu tie subjektai patys vykdys tą pirkimo sutarties dalį, kuriai reikia jų turimų pajėgumų;  3)subtiekėjams šis reikalavimas nekeliamas. |
| 3.4.3 | Tiekėjas sutarčiai vykdyti turi pasiūlyti ne mažiau kaip 1 (vieną) kvalifikuotą neypatingo statinio statybos vadovą.  Objektas: neypatingasis gyvenamasis įvairių socialinių grupių pastatas.  Pastaba:  Jei kvalifikacijos dokumente yra nurodyta visa reikalaujama statinių grupė (neišskirti / nenurodyti pogrupiai) arba nurodytas konkretus pogrupis, atitinkantis nurodytą kvalifikacijos reikalavime, – tokie kvalifikacijos dokumentai yra tinkami*.* | Pateikiama:  1) Atsakingų už sutarties vykdymą specialistų sąrašas, kuriame nurodomi specialistų vardai ir pavardės, jų pareigos *vykdant sutartį*, *kokiu pagrindu specialistas yra pasitelkiamas*.  2) Lietuvos Respublikos ir trečiųjų šalių piliečiams ir kitiems fiziniams asmenims (išskyrus užsienio šalies specialistus\*) SSVA (iki 2022-04-30 SPSC) išduoti kvalifikacijos atestatai ar užsienio šalies specialistams\* išduoti teisės pripažinimo dokumentai, arba užsienio šalies specialistams\* išduoti dokumentai, patvirtinantys turimą kvalifikaciją kilmės šalyje, arba nuorodos į nacionalines duomenų bazes bet kurioje valstybėje narėje, prie kurių pirkimo vykdytojas turės galimybę tiesiogiai ir neatlygintinai prisijungęs susipažinti su reikalaujamais dokumentais ir (ar) informacija*.*  \***Užsienio šalies specialistai** – Europos Sąjungos valstybės narių, Šveicarijos Konfederacijos arba valstybių, pasirašiusių Europos ekonominės erdvės sutartį, piliečiai ir kiti fiziniai asmenys, kurie naudojasi Europos Sąjungos teisės aktuose jiems suteiktomis judėjimo valstybėse narėse teisėmis - turi teisę eiti ypatingojo/neypatingojo (arba ypatingojo/neypatingojo statinio, esančio kultūros paveldo objekto teritorijoje, jo apsaugos zonoje, kultūros paveldo vietovėje) statinių statybos vadovo /specialiųjų statybos darbų vadovo pareigas, pripažinus jų kilmės valstybėje turimą teisę eiti analogiškų statinių statybos vadovo /specialiųjų statybos darbų vadovo pareigas.  Jei užsienio specialistas pateikia ne jo kvalifikacijos pripažinimo pažymą, išduotą SPSC ar SSVA, o kitus dokumentus (pvz. išduotą kilmės šalyje užsienio specialisto atestatą), pripažinimo pažymą jis privalo pateikti iki sutarties sudarymo.  *(pateikiama skaitmeninė dokumento kopija)*  1)jeigu pasiūlymą teikia ūkio subjektų grupė –reikalavimą turi atitikti ūkio subjektų grupės nario (-ių) specialistai, atsižvelgiant į jų prisiimamus įsipareigojimus;  2)tiekėjas gali remtis kitų ūkio subjektų pajėgumais tik tuo atveju, jeigu tie subjektai (jų darbuotojai) patys vykdys tą pirkimo sutarties dalį, kuriai reikia jų turimų pajėgumų;  3)subtiekėjai – jei tiekėjas (jo pasitelkiami specialistai) pats atitinka nustatytą reikalavimą, tačiau ketina pasitelkti subtiekėjus (jo specialistus), subtiekėjų specialistai privalo atitikti nustatytusreikalavimus, jeigu subtiekėjai (jų darbuotojai) patys vykdys tą pirkimo sutarties dalį, kuriai reikia nustatytos kvalifikacijos.  Pastaba: jei kvalifikacija yra grindžiama nurodant specialistą, kuris nėra tiekėjo, jungtinės veiklos partnerio ar subtiekėjo darbuotojas, tačiau yra ketinamas įdarbinti sutarties vykdymo metu, tokiu atveju specialistas turi būti išviešintas pasiūlyme. |

3.5. Tiekėjas, dalyvaujantis pirkime, turi atitikti šiuos aplinkos apsaugos vadybos sistemos reikalavimus:

|  |  |  |
| --- | --- | --- |
| Eil.  Nr. | Aplinkos apsaugos vadybos sistemos reikalavimai | Aplinkos apsaugos vadybos sistemos reikalavimus įrodantys dokumentai |
| 3.5.1. | Tiekėjas taiko aplinkos apsaugos vadybos sistemos standarto reikalavimus  perkamuose statybos darbuose. | Pateikiama:  Standartą LST EN ISO 14001 „Aplinkos vadybos sistemos. Reikalavimai ir naudojimo gairės“ arba Europos Sąjungos aplinkosaugos vadybos ir audito sistemą (EMAS) ar kitus aplinkos apsaugos vadybos standartus, pagrįstus atitinkamais Europos arba tarptautinių standartizacijos organizacijų priimtais standartais ar kitais tiekėjo pateiktais lygiaverčiais įrodymais.  Pastaba:  Kiti lygiaverčiai aplinkos apsaugos vadybos užtikrinimo priemonių įrodymai gali būti tiekėjo taikomų aplinkos apsaugos vadybos priemonių aprašymas, atitinkantis visus šiuos reikalavimus:  1. apibrėžta įmonės ar įstaigos vadovybės patvirtinta aplinkos apsaugos politika ir atitiktis aplinkos apsaugos reikalavimams teikiant paslaugas ir vykdant darbus;  2. nustatyti reikšmingiausi aplinkos apsaugos aspektai, kuriems poveikį daro arba gali daryti įmonės ar įstaigos vykdoma veikla, ir šiuos aplinkos apsaugos aspektus reglamentuojantys teisės aktai;  3. nustatyti aplinkosauginiai tikslai, uždaviniai ir priemonės šiems tikslams pasiekti;  4. numatyta aplinkosauginių tikslų įgyvendinimo stebėsena – paskirti atsakingi asmenys, nustatyta jų atsakomybė, pareigos ir priemonių įgyvendinimo terminai;  5. parengtas aplinkosauginių ir avarinių situacijų valdymo planas;  6. vykdoma aplinkosauginio gerinimo veiklos kontrolė (pvz., parengiamos metinės ataskaitos, kurios pateikiamos ir pristatomos įmonės vadovybei).  *(pateikiama skaitmeninė dokumento kopija)*  1) jeigu pasiūlymą teikia ūkio subjektų grupė – reikalavimą turi atitikti ūkio subjektų grupės narys (-iai), atsižvelgiant į jų prisiimamus įsipareigojimus pirkimo sutarčiai vykdyti;  2) tiekėjas gali remtis kitų ūkio subjektų pajėgumais dėl šio reikalavimo atsižvelgiant į jų prisiimamus įsipareigojimus pirkimo sutarčiai vykdyti;  3) subtiekėjai turi laikytis reikalaujamų aplinkos apsaugos vadybos priemonių, atsižvelgiant į jų prisiimamus įsipareigojimus pirkimo sutarčiai vykdyti. |

3.6. Užsienio valstybių tiekėjų jų valstybėse išduoti kvalifikacijos reikalavimus įrodantys dokumentai legalizuojami vadovaujantis Lietuvos Respublikos Vyriausybės 2006 m. spalio 30 d. nutarimu Nr. 1079 „Dėl Dokumentų legalizavimo ir tvirtinimo pažyma (Apostille) tvarkos aprašo patvirtinimo“ (Žin., 2006, Nr. 118-4477) ir 1961 m. spalio 5 d. Hagos konvencija dėl užsienio valstybėse išduotų dokumentų legalizavimo panaikinimo (Žin., 1997, Nr. 68-1699).

3.7. Perkančioji organizacija bet kuriuo pirkimo procedūros metu gali paprašyti dalyvių pateikti visus ar dalį dokumentų, patvirtinančių jų pašalinimo pagrindų nebuvimą, atitiktį kvalifikacijos reikalavimams ir, jeigu taikytina, kokybės vadybos sistemos ir (arba) aplinkos apsaugos vadybos sistemos standartams, jeigu tai būtina siekiant užtikrinti tinkamą pirkimo procedūros atlikimą.

3.8.Tiekėjas gali remtis kitų ūkio subjektų pajėgumais, neatsižvelgiant į ryšio su tais ūkio subjektais teisinį pobūdį. Jeigu reikalaujama išsilavinimo, profesinės kvalifikacijos ar profesinės patirties arba turėti specialų leidimą ar būti tam tikrų organizacijų nariu, tiekėjas gali remtis kitų ūkio subjektų pajėgumais tik tuo atveju, jeigu tie subjektai patys suteiks paslaugas, atliks darbus, kuriems reikia jų turimų pajėgumų. Tokiu atveju tiekėjas privalo perkančiajai organizacijai pasiūlyme įrodyti, kad vykdant pirkimo sutartį ūkio subjektų, kurių pajėgumais jis remiasi, ištekliai jam bus prieinami. Taip pat tiekėjas privalo pateikti dokumentus, įrodančius, kad ūkio subjektai, kurių pajėgumais ketina remtis tiekėjas, tenkina jiems keliamus kvalifikacijos reikalavimus ir ar nėra tokio ūkio subjekto pašalinimo pagrindų. Jeigu ūkio subjektas netenkina jam keliamų kvalifikacijos reikalavimų arba jo padėtis atitinka bent vieną konkurso sąlygų 3.3. punkte nustatytą pašalinimo pagrindą, perkančioji organizacija turi pareikalauti per jos nustatytą terminą pakeisti jį reikalavimus atitinkančiu ūkio subjektu. Tiekėjui, neatsisakius ar nepakeitus tokio ūkio subjekto kitu, atitinkančiu nustatytus reikalavimus, tiekėjo pasiūlymas yra atmetamas.

3.9. Jei bendrą pasiūlymą pateikia tiekėjų grupė, nei vieno iš tiekėjų grupės narių padėtis negali atitikti šio konkurso sąlygų 3.3 p. nustatytų pašalinimo pagrindų. Į CVP IS priemonėmis pateiktus klausimus atsako įgaliotas bendrą pasiūlymą pateikti tiekėjas, kuris kartu pateikia savo ir kitų tiekėjų grupės narių dokumentus, pagrindžiančius pašalinimo pagrindų nebuvimą ir atitikimą keliamiems kvalifikacijos reikalavimams.

3.10. Tiekėjas gali remtis kitų ūkio subjektų pajėgumais pagal VPĮ 49 straipsnį, kad atitiktų pirkimo dokumentuose nustatytus kvalifikacijos reikalavimus, neatsižvelgiant į ryšio su tais ūkio subjektais teisinį pobūdį. Šiais ūkio subjektais laikomi ir fiziniai asmenys, kuriuos pirkimo laimėjimo ir sutarties sudarymo atveju tiekėjas ar jo pasitelkiamas ūkio subjektas įdarbins. Tiekėjas, pageidaujantis remtis kitų ūkio subjektų pajėgumais, privalo juos nurodyti pasiūlyme ir pateikti dokumentus, įrodančius, kad per visą sutarties vykdymo laikotarpį ūkio subjekto, kurio pajėgumais jis remiasi, ištekliai tiekėjui bus prieinami sutarties vykdymo metu. Tikrindama, ar tiekėjui bus prieinami kitų ūkio subjektų, kurių pajėgumais jis remiasi, turimi ištekliai, perkančioji organizacija iš jo priima bet kokias tai patvirtinančias priemones (pvz. susitarimai, ketinimo protokolai, sutartys ar kt. dokumentai). Skirtingi tiekėjai gali remtis tų pačių ūkio subjektų pajėgumais.

3.11. Tiekėjas savo pasiūlyme privalo nurodyti kokiai sutarties daliai ir kokius subtiekėjus, jeigu jie yra žinomi, tiekėjas ketina pasitelkti. Subtiekėjas – tiekėjo pirkimo sutarties vykdymui pasitelkiamas trečiasis asmuo, kurio kvalifikacija tiekėjas nesiremia, kad atitiktų kvalifikacijos reikalavimus. Skirtingi tiekėjai gali pasitelkti tuos pačius subtiekėjus, tačiau tai negali sąlygoti draudžiamų susitarimų.

3.12. Tiekėjas atsako už savo pasitelkiamų ūkio subjektų ir subtiekėjų, jų ekspertų, atstovų ir darbuotojų veiksmus, įsipareigojimų nevykdymą ir aplaidumą taip, lyg šiuos veiksmus atliktų ar įsipareigojimų nevykdytų ar aplaidus būtų jis pats ar jo ekspertai, atstovai ar darbuotojai.

3.13. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

3.14. Pirkimo dokumentuose nurodytą reikalaujamą kvalifikaciją tiekėjas privalo būti įgijęs iki pasiūlymų pateikimo termino pabaigos.

3.15. Tiekėjo pasiūlymas atmetamas, jeigu apie nustatytų reikalavimų atitikimą jis pateikė melagingą informaciją, kurią perkančioji organizacija gali įrodyti bet kokiomis teisėtomis priemonėmis.

# 4. TiEKĖJŲ GRUPĖS DALYVAVIMAS PIRKIMO PROCEDŪROSE

4.1. Jei pirkimo procedūrose dalyvauja tiekėjų grupė, ji pateikia jungtinės veiklos sutartį arba tinkamai patvirtintą jos kopiją. Jungtinės veiklos sutartyje turi būti nurodyti kiekvienos šios sutarties šalies įsipareigojimai vykdant numatomą su perkančiąja organizacija sudaryti pirkimo sutartį, šių įsipareigojimų vertės dalis, įeinanti į bendrą pirkimo sutarties vertę. Jungtinės veiklos sutartis turi numatyti solidarią visų šios sutarties šalių atsakomybę už prievolių perkančiajai organizacijai nevykdymą. Taip pat jungtinės veiklos sutartyje turi būti numatyta, kuris asmuo atstovauja tiekėjų grupei (su kuo perkančioji organizacija turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).

4.2. Perkančioji organizacija nereikalauja, kad tiekėjų grupės pateiktą pasiūlymą pripažinus geriausiu ir perkančiajai organizacijai pasiūlius sudaryti pirkimo sutartį, ši tiekėjų grupė įgautų tam tikrą teisinę formą.

# 5. PASIŪLYMŲ RENGIMAS, PATEIKIMAS, KEITIMAS

5.1. Tiekėjas, pateikęs pasiūlymą savarankiškai, ar pirkime dalyvaujantis jungtinės veiklos pagrindu, gali būti kitos įmonės, pateikusios pasiūlymą tame pačiame pirkime, subtiekėju, išskyrus tuos atvejus, kai turima pagrįstų įrodymų, kad toks ūkio subjektų elgesys turėtų būti kvalifikuojamas kaip draudžiamas susitarimas.

5.2. Tiekėjas negali pateikti alternatyvių pasiūlymų. Tiekėjui pateikus alternatyvų pasiūlymą, jo pasiūlymas ir alternatyvus pasiūlymas (alternatyvūs pasiūlymai) bus atmesti.

5.3. Perkančioji organizacija reikalauja pasiūlymus teikti tik elektroninėmis priemonėmis naudojant CVP IS. Pasiūlymai popierinėje laikmenoje, jei tokie būtų pateikti, bus grąžinami neatplėšti tiekėjui (kurjeriui) ar grąžinami registruotu laišku ir nebus priimami ir vertinami. Pasiūlymus gali teikti tik CVP IS registruoti tiekėjai (nemokama registracija adresu https://pirkimai.eviesiejipirkimai.lt). Visi dokumentai, patvirtinantys tiekėjų kvalifikacijos atitiktį konkurso sąlygose nustatytiems kvalifikacijos reikalavimams, kiti pasiūlyme pateikiami dokumentai turi būti pateikti elektronine forma, t. y. tiesiogiai suformuoti elektroninėmis priemonėmis (pvz., EBVPD ir pan.) arba pateikiant skaitmenines dokumentų kopijas (pvz., pažymos, licencijos, jungtinės veiklos sutartis ir pan.). Pateikiami dokumentai ar skaitmeninės dokumentų kopijos turi būti prieinami naudojant nediskriminuojančius, visuotinai prieinamus duomenų failų formatus (pvz., pdf, jpg, docx ir kt.).

5.4. Pasiūlymas privalo būti pasirašytas tiekėjo vadovo parašu. Jei pasiūlymą pasirašo įgaliotas asmuo, kartu su pasiūlymu pateikia įgaliojimą.

5.5. Pasiūlymas turi būti pateiktas iki CVP IS nurodyto pasiūlymų pateikimo termino pabaigos, o jeigu skelbime nurodytas pasiūlymų pateikimo terminas buvo pratęstas – iki pratęsto termino pabaigos. Susipažinti su pirkimo dokumentais tiekėjai turi teisę iki pasiūlymų pateikimo termino pabaigos, o jeigu skelbime nurodytas pasiūlymų pateikimo terminas buvo pratęstas – iki pratęsto termino pabaigos.

5.6. Pateikdamas pasiūlymą, tiekėjas sutinka su šiais pirkimo dokumentais ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui.

5.7. Tiekėjo pasiūlymas bei kita korespondencija pateikiami lietuvių kalba. Jei reikalaujami pridėti prie pasiūlymo dokumentai negali būti pateikti lietuvių kalba, šie dokumentai turi būti pateikiami originalo kalba, pridedant vertimą į lietuvių kalbą. Vertimas turi būti patvirtintas vertėjo parašu ir vertimo biuro antspaudu arba tiekėjo vadovo arba jo įgalioto asmens parašu.

5.8. Pasiūlyme turi būti nurodytas jo galiojimo terminas. Pasiūlymas turi galioti ne trumpiau nei **3 mėn.** nuo konkurso pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek nustatyta pirkimo dokumentuose.

5.9. Pasiūlyme nurodoma kaina pateikiami eurais. Apskaičiuojant kainą, turi būti atsižvelgta į visus pirkimo sąlygų, įskaitant pirkimo sutarties projektą, reikalavimus. Į pasiūlymo kainą turi būti įskaityti visi mokesčiai ir visos tiekėjo išlaidos, apimančios viską, ko reikia visiškam ir tinkamam pirkimo sutarties įvykdymui.

5.10. Perkančioji organizacija turi teisę pratęsti pasiūlymo pateikimo terminą. Apie naują pasiūlymų pateikimo terminą perkančioji organizacija paskelbia CVP IS ir praneša prie pirkimo CVP IS prisijungusiems tiekėjams.

5.11. Pasiūlymas turi būti pateikiamas CVP IS priemonėmis užpildant pasiūlymo formą.

5.12. Tiekėjo pasiūlymą sudaro CVP IS priemonėmis pateiktos informacijos ir dokumentų visuma:

5.12.1. užpildytas Veiklų sąrašas pagal šių konkurso sąlygų 6 priedą;

5.12.2. užpildytas Europos bendrasis viešųjų pirkimų dokumentas;

5.12.3. jungtinės veiklos sutarties skaitmeninė kopija (jeigu dalyvauja ūkio subjektų grupė);

5.12.4. įgaliojimo ar kito dokumento (pvz., pareigybės aprašymo), suteikiančio teisę pasirašyti tiekėjo pasiūlymą, skaitmeninė kopija (taikoma, kai pasiūlymą patvirtina ne įmonės vadovas, o įgaliotas asmuo);

5.12.5. užpildyta pasiūlymo forma parengta pagal konkurso sąlygų 1 priedą;

5.12.6. galimybę pasinaudoti kitų ūkio subjektų ištekliais patvirtinantys dokumentai (jei tiekėjas remiasi kitų ūkio subjektų kvalifikacija);

5.12.7. kita konkurso sąlygose prašoma informacija ir (ar) dokumentai.

5.13. Tiekėjai pasiūlyme turi nurodyti, kokia pasiūlyme pateikta informacija yra konfidenciali. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos VPĮ 20 str. 2 d. Tiekėjas neturi teisės nurodyti, kad visa pasiūlyme pateikta informacija yra konfidenciali. Tiekėjas turi aiškiai nurodyti, kokie su pasiūlymu pateikti dokumentai laikytini konfidencialiais. Perkančioji organizacija, viešojo pirkimo komisija (toliau – Komisija), jos nariai ar ekspertai ir kiti asmenys negali atskleisti tiekėjo pateiktos informacijos, kurią tiekėjas nurodė kaip konfidencialią. Jei tiekėjas nenurodo konfidencialios informacijos, laikoma, kad tokios tiekėjo pasiūlyme nėra.

5.14. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą CVP IS priemonėmis. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu perkančioji organizacija jį gauna pateiktą CVP IS priemonėmis iki pasiūlymų pateikimo termino pabaigos.

5.15. Kol nesibaigė pasiūlymų galiojimo laikas, perkančioji organizacija turi teisę prašyti CVP IS priemonėmis, kad tiekėjai pratęstų jų galiojimą iki konkrečiai nurodyto laiko. Tiekėjas CVP IS priemonėmis tokį prašymą gali atmesti.

# 6. PASIŪLYMŲ ŠIFRAVIMAS

6.1. Tiekėjo teikiamas pasiūlymas gali būti užšifruojamas. Tiekėjas, nusprendęs pateikti užšifruotą pasiūlymą, turi:

6.1.1. iki pasiūlymų pateikimo termino pabaigos naudodamasis CVP IS priemonėmis pateikti užšifruotą pasiūlymą (užšifruojamas visas pasiūlymas arba pasiūlymo dokumentas, kuriame nurodyta pasiūlymo kaina). Instrukcija, kaip tiekėjui užšifruoti pasiūlymą galima rasti interneto svetainėje <http://vpt.lrv.lt/lt/pasiulymu-sifravimas>.

6.1.2. iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios CVP IS susirašinėjimo priemonėmis pateikti slaptažodį, su kuriuo perkančioji organizacija galės iššifruoti pateiktą pasiūlymą. Iškilus CVP IS techninėms problemoms, kai tiekėjas neturi galimybės pateikti slaptažodžio per CVP IS susirašinėjimo priemonę, tiekėjas turi teisę slaptažodį pateikti kitomis priemonėmis pasirinktinai: perkančiosios organizacijos oficialiu elektroniniu paštu, faksu arba raštu. Tokiu atveju tiekėjas turėtų būti aktyvus ir įsitikinti, kad pateiktas slaptažodis laiku pasiekė adresatą (pavyzdžiui, susisiekęs su perkančiąja organizacija oficialiu jos telefonu ir (arba) kitais būdais).

6.2. Tiekėjui užšifravus visą pasiūlymą ir iki pirminio susipažinimo su CVP IS priemonėmis pateiktais pasiūlymais procedūros (posėdžio) pradžios nepateikus (dėl jo paties kaltės) slaptažodžio arba pateikus neteisingą slaptažodį, kuriuo naudodamasi perkančioji organizacija negalėjo iššifruoti pasiūlymo, pasiūlymas laikomas nepateiktu ir nėra vertinamas. Jeigu nurodytu atveju tiekėjas užšifravo tik pasiūlymo dokumentą, kuriame nurodyta pasiūlymo kaina, o kitus pasiūlymo dokumentus pateikė neužšifruotus – perkančioji organizacija tiekėjo pasiūlymą atmeta kaip neatitinkantį pirkimo dokumentuose nustatytų reikalavimų (tiekėjas nepateikė pasiūlymo kainos).

# 7. PASIŪLYMŲ GALIOJIMO UŽTIKRINIMAS

7.1. Perkančioji organizacija nereikalauja pasiūlymo galiojimo užtikrinimo.

# 8. PIRKIMO DOKUMENTŲ PAAIŠKINIMAS IR PATIKSLINIMAS

8.1. Tiekėjas tik CVP IS susirašinėjimo priemonėmis gali prašyti, kad perkančioji organizacija paaiškintų ar pataisytų pirkimo dokumentus.

8.2. Perkančioji organizacija atsako tik CVP IS susirašinėjimo priemonėmis į kiekvieną tiekėjo rašytinį prašymą dėl pirkimo dokumentų, jei prašymas yra pateiktas **ne vėliau kaip likus 6 dienoms** iki pasiūlymų pateikimo termino pabaigos (neįskaitant paskutinės pasiūlymo pateikimo dienos).

8.3. Tiekėjo prašymu, (pateiktu tik CVP IS susirašinėjimo priemonėmis) papildomi pirkimo dokumentai (paaiškinimai ar pataisymai) pateikiami CVP IS priemonėmis ir siunčiami prašymą pateikusiam bei visiems prie pirkimo prisijungusiems tiekėjams **ne vėliau kaip likus** **4 dienoms** iki pasiūlymų pateikimo termino pabaigos (neįskaitant paskutinės pasiūlymo pateikimo dienos), jei jų paprašyta laiku. Paaiškinimai ar pataisymai yra neatsiejama pirkimo dokumentų dalis.

8.4. Perkančioji organizacija, paaiškindama ar pataisydama pirkimo dokumentus, privalo užtikrinti tiekėjų anonimiškumą, t. y. privalo užtikrinti, kad tiekėjas nesužinotų kitų tiekėjų, dalyvaujančių pirkimo procedūrose, pavadinimų ir kitų rekvizitų.

8.5. Nesibaigus pirkimo pasiūlymų pateikimo terminui, perkančioji organizacija savo iniciatyva gali paaiškinti (pataisyti) pirkimo dokumentus CVP IS priemonėmis.

8.6. Tuo atveju, kai pataisoma skelbime apie pirkimą paskelbta informacija (jei taikomas), perkančioji organizacija privalo paskelbti skelbimo apie pirkimą pataisą ir prireikus pratęsti pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus. Jeigu perkančioji organizacija sąlygas paaiškina (patikslina) ir negali sąlygų paaiškinimų (patikslinimų) pateikti taip, kad visi kandidatai juos gautų ne vėliau kaip likus 4 dienoms iki pasiūlymų pateikimo termino pabaigos, perkelia pasiūlymų pateikimo terminą laikui, per kurį tiekėjai, rengdami pirkimo pasiūlymus, galėtų atsižvelgti į šiuos paaiškinimus (patikslinimus). Tuo atveju, kai buvo padaryta reikšmingų pirkimo dokumentų pakeitimų, perkančioji organizacija atitinkamai patikslina skelbimą apie pirkimą ir prireikus pratęsia pasiūlymų pateikimo terminą protingumo kriterijų atitinkančiam terminui, per kurį tiekėjai, rengdami pasiūlymus, galėtų atsižvelgti į patikslinimus.

8.7. **Kai yra keičiamos esminės pirkimo sąlygos (pakeičiami reikalavimai kvalifikacijai ar techninė specifikacija taip, jog po atliktų pakeitimų daugiau tiekėjų galėtų dalyvauti pirkime, keičiamas sutarties tipas, keičiamas pirkimo objektas) pirkimą reikia nutraukti ir pradėti naują pirkimą.**

8.8. Bet kokia informacija, konkurso sąlygų paaiškinimai, pranešimai ar kitas perkančiosios organizacijos ir tiekėjo susirašinėjimas yra vykdomas tik CVP IS susirašinėjimo priemonėmis.

8.9. Tiekėjui suteikiama galimybė apžiūrėti objektą savarankiškai. Kontaktinis asmuo – Ūkio plėtros ir investicijų skyriaus vyr. specialistė Gražina Gatautienė, tel. (8 528) 58 045, el. p. [gražina.gatautiene@elektrenai.lt](mailto:gražina.gatautiene@elektrenai.lt). Iškilę klausimai objekto apžiūros metu pateikiami per CVP IS.

# 9. SUSIPAŽINIMAS SU GAUTAIS PASIŪLYMAIS

9.1. Pirminis susipažinimas su CVP IS priemonėmis pateiktais tiekėjų pasiūlymais vyks skelbime apie pirkimą nurodytą terminą.

9.2. Tiekėjai negali dalyvauti pirminio susipažinimo su CVP IS priemonėmis pateiktais pasiūlymais procedūroje, komisijos posėdžiuose, kuriuose atliekamos pasiūlymų nagrinėjimo, vertinimo ir palyginimo procedūros. Komisijos posėdžiuose stebėtojai nedalyvauja.

# 10. PASIŪLYMŲ NAGRINĖJIMAS

10.1. Pateiktus pasiūlymus nagrinėja, vertina ir palygina Komisija šia tvarka:

10.1.1. nagrinėja ar pasiūlymas atitinka pirkimo dokumentuose nustatytus reikalavimus, nesusijusius su pirkimo objektu;

10.1.2. įvertina Europos bendrajame viešųjų pirkimų dokumente pateiktą informaciją ir ne vėliau kaip per 3 darbo dienas raštu praneša apie šio patikrinimo rezultatus;

10.1.3. tikrina ar tiekėjo pasiūlymas atitinka pirkimo sąlygų techninės specifikacijos reikalavimus;

10.1.4. tikrina ar nebuvo pasiūlytos per didelės, perkančiajai organizacijai nepriimtinos kainos.

10.1.5. tikrina ar nebuvo pasiūlyta neįprastai maža kaina ir ar tiekėjas pirkimo komisijos prašymu pateikė raštišką tinkamą kainos pagrįstumo įrodymą;

10.1.6. galimo laimėtojo prašo pateikti pirkimo sąlygų 3.4 ir 3.5 punktuose nurodytus dokumentus ir patikrina, ar galimas laimėtojas atitinka pirkimo sąlygų 3.4 punkte nurodytus kvalifikacijos reikalavimus ir 3.5 punkte nurodytus aplinkos apsaugos vadybos sistemos reikalavimus.

10.2. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį pirkimo sąlygų reikalavimams ar šių dokumentų ar duomenų trūksta, perkančioji organizacija prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Duomenys ir (arba) dokumentai gali būti tikslinami, aiškinami ar papildomi vadovaujantis Viešųjų pirkimų tarnybos nustatytomis taisyklėmis[[1]](#footnote-1).

10.3. Perkančioji organizacija gali raštu CVP IS priemonėmis prašyti, kad dalyviai paaiškintų savo pasiūlymus, tačiau ji negali prašyti, siūlyti arba leisti pakeisti pateikto pasiūlymo esmės – pakeisti kainą arba padaryti kitų pakeitimų, dėl kurių pirkimo dokumentų reikalavimų neatitinkantis pasiūlymas taptų atitinkantis pirkimo dokumentų reikalavimus.

10.4. Perkančioji organizacija, pasiūlymų vertinimo metu radusi pasiūlyme nurodytos kainos apskaičiavimo klaidų, privalo paprašyti dalyvių per jos nurodytą terminą ištaisyti pasiūlyme pastebėtas aritmetines klaidas *(išskyrus atvejus, kai nustatoma 0,01 ct aritmetinė klaida)*. Taisydamas pasiūlyme nurodytas aritmetines klaidas, dalyvis gali taisyti kainos sudedamąsias dalis, tačiau neturi teisės atsisakyti kainos sudedamųjų dalių arba papildyti kainą naujomis dalimis. Duomenys ir (arba) dokumentai gali būti tikslinami, aiškinami ar papildomi vadovaujantis Viešųjų pirkimų tarnybos nustatytomis taisyklėmis1.

10.5. Iškilus klausimams dėl pasiūlymų turinio ir pirkimo komisijai paprašius raštu CVP IS priemonėmis, tiekėjai privalo pateikti raštu CVP IS priemonėmis papildomus paaiškinimus nekeisdami pasiūlymo. Jeigu tiekėjas savo pasiūlyme pateikia reikalaujamų dokumentų tinkamai patvirtintas kopijas, perkančioji organizacija turi teisę prašyti tiekėjo, kad jis pirkimo komisijai parodytų atitinkamų dokumentų originalus.

10.6. Perkančioji organizacija reikalauja, kad dalyvis pagrįstų pasiūlyme nurodytą prekių, paslaugų, darbų ar jų sudedamųjų dalių kainą, jeigu jos atrodo neįprastai mažos. Pasiūlyme nurodyta prekių, paslaugų ar darbų kaina visais atvejais turi būti laikomos neįprastai mažomis, jeigu jos yra 30 ir daugiau procentų mažesnės už visų tiekėjų, kurių pasiūlymai neatmesti dėl kitų priežasčių ir kurių pasiūlyta kaina neviršija pirkimui skirtų lėšų, nustatytų ir užfiksuotų perkančiosios organizacijos rengiamuose dokumentuose prieš pradedant pirkimo procedūrą, pasiūlytų kainų aritmetinį vidurkį.

10.7. Perkančioji organizacija gali nevertinti viso tiekėjo pasiūlymo, jeigu patikrinusi jo dalį nustato, kad, vadovaujantis VPĮ reikalavimais, pasiūlymas turi būti atmestas.

# 11. PASIŪLYMŲ ATMETIMO PRIEŽASTYS

11.1. Pirkimo komisija atmeta pasiūlymą, jeigu:

11.1.1. tiekėjas pasiūlymą ar jo dalį pateikė ne CVP IS priemonėmis;

11.1.2. pasiūlymą pateikęs tiekėjas turi būti pašalinamas iš pirkimo procedūros pagal pirkimo sąlygų 3.3 punktą arba perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie pašalinimo pagrindų nebuvimą CVP IS priemonėmis;

11.1.3. pasiūlymą pateikęs tiekėjas neatitinka pirkimo sąlygų 3.4 p. ir 3.5 p. nustatytų reikalavimų arba perkančiosios organizacijos prašymu nepateikė ar nepatikslino pateiktų netikslių ar neišsamių duomenų apie atitikimą CVP IS priemonėmis;

11.1.4. pasiūlymas neatitinka pirkimo dokumentuose nustatytų reikalavimų;

11.1.5. dalyvio pasiūlyta kaina viršija pirkimui skirtas lėšas, nustatytas perkančiosios organizacijos prieš pradedant pirkimo procedūrą. Pirkimui skirtų lėšų suma, nustatyta ir užfiksuota perkančiosios organizacijos rengiamuose dokumentuose prieš pradedant pirkimo procedūras, gali būti keičiama, kai ji nėra nurodyta pirkimo dokumentuose, perkančiajai organizacijai ekonomiškai naudingiausiame pasiūlyme nurodyta kaina yra priimtina ir perkančioji organizacija gali pagrįsti šios kainos priimtinumą ir suderinamumą su racionalaus lėšų naudojimo principu;

11.1.6. dalyvis per perkančiosios organizacijos nurodytą terminą neištaiso aritmetinių klaidų ir (ar) nepaaiškina pasiūlymo ir (ar) pasiūlymas neatitinka pirkimo dokumentų reikalavimų ir jo trūkumai negali būti ištaisyti vadovaujantis Viešųjų pirkimų tarnybos nustatytomis taisyklėmis. Šiuo atveju jo pasiūlymas atmetamas kaip neatitinkantis pirkimo dokumentuose nustatytų reikalavimų;

11.1.7. pateiktame pasiūlyme nurodyta kaina yra neįprastai maža ir dalyvis, perkančiosios organizacijos prašymu, nepateikia tinkamų kainos pagrįstumo įrodymų;

11.1.8. tiekėjas, apie nustatytų reikalavimų atitikimą, yra pateikęs melagingą informaciją, kurią perkančioji organizacija gali įrodyti bet kokiomis teisėtomis priemonėmis;

11.1.9. jei tiekėjas pateikia daugiau kaip vieną pasiūlymą arba ūkio subjektų grupės narys dalyvauja teikiant kelis pasiūlymus. Laikoma, kad tiekėjas pateikė daugiau kaip vieną pasiūlymą, jeigu tą patį pasiūlymą pateikė ir raštu (popierine forma, vokuose), ir naudodamasis CVP IS priemonėmis;

11.1.10. tiekėjas iki susipažinimo su pasiūlymais pradžios nepateikė pasiūlymo iššifravimo slaptažodžio.

11.2. Apie pasiūlymo atmetimą ir tokio atmetimo priežastis tiekėjas informuojamas raštu CVP IS priemonėmis.

# 12. PASIŪLYMŲ VERTINIMAS IR PALYGINIMAS

12.1. Perkančioji organizacija ekonomiškai naudingiausią pasiūlymą išrenka pagal kainą. Ekonomiškai naudingiausiu pasiūlymu laikomas mažiausios kainos pasiūlymas eurais.

12.2. Jeigu pasiūlymuose kainos nurodytos užsienio valiuta, jos bus perskaičiuojamos eurais pagal Europos Centrinio Banko skelbiamą orientacinį euro ir užsienio valiutų santykį, o tais atvejais, kai orientacinio euro ir užsienio valiutų santykio Europos Centrinis Bankas neskelbia, – pagal Lietuvos banko nustatomą ir skelbiamą orientacinį euro ir užsienio valiutų santykį paskutinę pasiūlymų pateikimo termino dieną.

**13. PASIŪLYMŲ EILĖ IR LAIMĖTOJO NUSTATYMAS**

13.1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę ir laimėjusį pasiūlymą bei priima sprendimą dėl sutarties sudarymo.

13.2. Pasiūlymai eilėje surašomi ekonominio naudingumo mažėjimo tvarka. Jeigu kelių pateiktų pasiūlymų ekonominis naudingumas yra vienodas, nustatant pasiūlymų eilę pirmesnis į šią eilę įrašomas tiekėjas, kurio pasiūlymas CVP IS priemonėmis pateiktas anksčiausiai.

13.3. Laimėjusiu pasiūlymu pripažįstamas pasiūlymas esantis pasiūlymų eilės pirmoje vietoje Viešųjų pirkimų įstatymo bei šių pirkimo dokumentų nustatyta tvarka.

13.4. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių pirkimo dokumentų sąlygas.

13.5. Apie pasiūlymų eilės ir laimėjusio pasiūlymo nustatymą ir apie sprendimą sudaryti pirkimo sutartį, ir apie tikslų atidėjimo terminą, nedelsiant, bet ne vėliau kaip per 3 darbo dienas nuo sprendimo priėmimo, raštu CPV IS priemonėmis pranešama pasiūlymus pateikusiems tiekėjams. Tiekėjams, kurių pasiūlymai neįrašyti į šią eilę, kartu su pranešimu apie nustatytą eilę ir laimėjusį pasiūlymą, raštu CVP IS priemonėmis pranešama ir apie jų pasiūlymų atmetimo priežastis. Jei bus nuspręsta nesudaryti pirkimo sutarties, minėtame pranešime nurodomos tokio sprendimo priežastys.

13.6. Pirkimo sutartis negali būti sudaryta, kol nepasibaigė pirkimo sutarties sudarymo atidėjimo terminas, t. y. ne anksčiau kaip po 5 darbo dienų pranešimo apie sprendimą sudaryti pirkimo sutartį išsiuntimo iš perkančiosios organizacijos kandidatams ir dalyviams dienos, išskyrus atvejus, kai vienintelis dalyvis yra tas, su kuriuo sudaroma pirkimo sutartis.

13.7. Jeigu tiekėjas, kuriam buvo pasiūlyta sudaryti pirkimo sutartį, raštu atsisako ją sudaryti arba iki perkančiosios organizacijos nurodyto laiko nepasirašo pirkimo sutarties arba atsisako sudaryti pirkimo sutartį Viešųjų pirkimų įstatyme ir pirkimo dokumentuose nustatytomis sąlygomis, laikoma, kad jis atsisakė sudaryti pirkimo sutartį. Tokiu atveju arba jeigu tiekėjas iki perkančiosios organizacijos nurodyto termino nepateikia pirkimo dokumentuose nustatyto pirkimo sutarties įvykdymo užtikrinimą patvirtinančio dokumento (jei reikalaujama pirkimo sąlygose) arba neįvykdo kitų pirkimo sutartyje nustatytų jos įsigaliojimo sąlygų, perkančioji organizacija siūlo sudaryti pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti pirkimo sutartį, nepateikusio pirkimo sutarties įvykdymo užtikrinimo (jei reikalaujama pirkimo sąlygose) ar neįvykdžiusio kitų pirkimo sutarties įsigaliojimo sąlygų, jeigu tenkinamos šio įstatymo 45 straipsnio 1 dalyje išdėstytos sąlygos.

# 14. PRETENZIJŲ IR SKUNDŲ NAGRINĖJIMAS

14.1. Ginčų nagrinėjimo tvarka yra nustatyta Viešųjų pirkimų įstatymo VII skyriuje.

# 

# 15. PIRKIMO SUTARTIES PASIRAŠYMAS IR SĄLYGOS

15.1. Perkančioji organizacija sudaryti pirkimo sutartį raštu kviečia tą dalyvį, kurio pasiūlymas pripažintas laimėjusiu, kartu jam nurodomas laikas, iki kada reikia atvykti sudaryti pirkimo sutarties. Pirkimo sutarčiai pasirašyti laikas gali būti nustatomas atskiru pranešimu arba nurodomas pranešime apie Komisijos priimtą sprendimą dėl pirkimo sutarties sudarymo.

15.2. Pirkimo sutarties sąlygos pateikiamos pirkimo sąlygų priede „Sutarties projektas“.

15.3. Tiekėjas per 10 (dešimt ) dienų po sutarties pasirašymo privalo pateikti sutarties įvykdymo užtikrinimą – Lietuvos Respublikoje ar užsienyje registruoto banko garantiją ar draudimo bendrovės laidavimo draudimą. Užtikrinimo vertė – 5 (penki) procentai pirkimo sutarties kainos (su PVM).

15.4. Jeigu tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas perkančiajai organizacijai įsipareigoja, kad pirkimo sutartį vykdys tik tokią teisę turintys asmenys.

15.5. Sudarius pirkimo sutartį, tačiau ne vėliau negu pirkimo sutartis pradedama vykdyti, tiekėjas įsipareigoja perkančiajai organizacijai pranešti tuo metu žinomų subtiekėjų pavadinimus, kontaktinius duomenis ir jų atstovus. Perkančioji organizacija taip pat reikalauja, kad tiekėjas informuotų apie minėtos informacijos pasikeitimus visu pirkimo sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.

15.6. Perkančioji organizacija numato galimybę tiesiogiai atsiskaityti su subtiekėjais. Tiekėjas turi teisę prieštarauti nepagrįstiems mokėjimams. Perkančioji organizacija ne vėliau kaip per 3 darbo dienas nuo informacijos gavimo raštu informuoja subtiekėjus apie tokią tiesioginio atsiskaitymo galimybę, o subtiekėjas, norėdamas pasinaudoti tokia galimybe, raštu pateikia prašymą perkančiajai organizacijai. Tais atvejais, kai subtiekėjas išreiškia norą pasinaudoti tiesioginio atsiskaitymo galimybe, turi būti sudaroma trišalė sutartis tarp perkančiosios organizacijos, pirkimo sutartį sudariusio tiekėjo ir jo subtiekėjo, kurioje aprašoma tiesioginio atsiskaitymo su subtiekėjais tvarka, atsižvelgiant į pirkimo dokumentuose ir subtiekėjo sutartyje nustatytus reikalavimus.

15.7. Perkančioji organizacija gali nuspręsti nesudaryti pirkimo sutarties su ekonomiškai naudingiausią pasiūlymą pateikusiu tiekėju, jeigu paaiškėja, kad pasiūlymas neatitinka Viešųjų pirkimų įstatymo 17 straipsnio 2 dalies 2 punkte nurodytų aplinkos apsaugos, socialinės ir darbo teisės įpareigojimų.

# 

# 16. PIRKIMO SĄLYGŲ PRIEDAI

16.1. Priedas Nr. 1 „Pasiūlymo forma“

16.2. Priedas Nr. 2 „Sutarties projektas“

16.3. Priedas Nr. 3 „Europos bendrasis viešųjų pirkimų dokumentas“

16.4. Priedas Nr. 4 „Pašalinimo pagrindai“

16.5. Priedas Nr. 5 „Techninis darbo projektas“

16.6. Priedas Nr. 6 „Veiklų sąrašas“

|  |
| --- |
|  |
| 1 priedas |
|  |

Herbas arba prekių ženklas

(Tiekėjo pavadinimas)

(Juridinio asmens teisinė forma, buveinė, kontaktinė informacija, registro, kuriame kaupiami ir saugomi duomenys apie tiekėją, pavadinimas, juridinio asmens kodas, pridėtinės vertės mokesčio mokėtojo kodas, jei juridinis asmuo yra pridėtinės vertės mokesčio mokėtojas)

Elektrėnų savivaldybės administracijai

**PASIŪLYMAS PIRKIMUI**

**Statybos darbai (GGN)**

\_\_\_\_\_\_\_\_\_\_\_\_Nr.\_\_\_\_\_\_

(Data)

(Sudarymo vieta)

|  |  |
| --- | --- |
| Tiekėjo pavadinimas */****Jeigu dalyvauja ūkio subjektų grupė, surašomi visi dalyvių pavadinimai/*** |  |
| Tiekėjo adresas */****Jeigu dalyvauja ūkio subjektų grupė, surašomi visi dalyvių adresai****/* |  |
| Už pasiūlymą atsakingo asmens vardas, pavardė |  |
| Telefono numeris |  |
| Fakso numeris |  |
| El. pašto adresas |  |

**INFORMACIJA APIE ŪKIO SUBJEKTUS, KURIŲ PAJĖGUMAIS TIEKĖJAS REMIASI, KAD ATITIKTŲ PERKANČIOSIOS ORGANIZACIJOS KELIAMUS KVALIFIKACIJOS REIKALAVIMUS (*nurodomi ir kvazisubtiekėjai – fiziniai asmenys, kuriuos ketinama įdarbinti pirkimo laimėjimo atveju)***

|  |  |  |  |
| --- | --- | --- | --- |
| **Eil. Nr.** | **Ūkio subjekto pavadinimas, juridinio asmens kodas, adresas** | **Kvalifikacijos reikalavimas, kuriam atitikti remiamasi ūkio subjekto pajėgumais** | **Sutarties objekto dalies, perduodamos vykdyti ūkio subjektui, aprašymas** |
| 1. |  |  |  |
| 2. |  |  |  |

*(pildoma, jei tiekėjas remiasi kitų ūkio subjektų pajėgumais)*

**INFORMACIJA APIE ŽINOMUS SUBTIEKĖJUS IR JIEMS PERDUODAMA VYKDYTI SUTARTIES DALIS**

|  |  |  |
| --- | --- | --- |
| **Eil. Nr.** | **Subtiekėjo pavadinimas, juridinio asmens kodas, adresas** | **Sutarties objekto dalies, perduodamos vykdyti subtiekėjui, aprašymas** |
| 1. |  |  |
| 2. |  |  |

*(pildoma, jei tiekėjas pasitelkia subtiekėjus)*

Šiuo pasiūlymu pažymime, kad sutinkame su visomis pirkimo sąlygomis, nustatytomis:

1. Supaprastinto pirkimo atviro konkurso skelbime, paskelbtame CVP IS Nr. \_\_\_\_\_, data \_\_\_\_\_\_\_\_.
2. kituose pirkimo dokumentuose (jų paaiškinimuose, papildymuose).

Teikdami šį pasiūlymą, mes patvirtiname, kad į mūsų siūlomą kainą įskaičiuotos visos išlaidos ir visi mokesčiai, ir kad mes prisiimame riziką už visas išlaidas, kurias, teikdami pasiūlymą ir laikydamiesi Užsakovo reikalavimų, privalėjome įskaičiuoti į pasiūlymo kainą.

Taip pat mes patvirtiname, kad visa pasiūlyme pateikta informacija yra teisinga, atitinka tikrovę ir apima viską, ko reikia visiškam ir tinkamam sutarties įvykdymui.

Atsižvelgiant į pirkimo dokumentuose išdėstytas sąlygas, mes siūlome tokią kainą:

|  |  |  |  |  |
| --- | --- | --- | --- | --- |
| Eil. Nr. | Darbų pavadinimas | Kaina Eur be PVM | PVM  ............ %  (įrašyti proc.) | Kaina Eur su PVM |
| 1 | Statybos darbai  *(perkelti bendrą sumą iš Veiklų sąrašo)* |  |  |  |

Bendra pasiūlymo kaina su PVM *................................................ Eur.*

Į šią kainą įeina visos išlaidos ir visi mokesčiai, taip pat ir PVM, kuris sudaro *...................*Eur.

**Pastabos:**

- kaina nurodoma paliekant du skaitmenis po kablelio;

- tais atvejais, kai pagal galiojančius teisės aktus tiekėjui nereikia mokėti PVM, jis atitinkamų skilčių nepildo ir nurodo priežastis dėl kurių PVM nemoka.

Kartu su pasiūlymu pateikiami šie dokumentai:

|  |  |  |
| --- | --- | --- |
| Eil.Nr. | Pateiktų dokumentų pavadinimas | Dokumento puslapių skaičius |
|  |  |  |
|  |  |  |
|  |  |  |

Šiame pasiūlyme yra pateikta ir konfidenciali informacija:[1](file:///C:\\Users\\Daina\\Desktop\\AppData\\Local\\Microsoft\\Windows\\INetCache\\IE\\AppData\\Local\\Microsoft\\Windows\\Temporary%20Internet%20Files\\Content.IE5\\OJT1J4JP\\PVZ.%20supap.%20atv.%20konkurso%20sąlygų%20geras.DOC" \l "sdfootnote1sym#sdfootnote1sym#sdfootnote1sym#sdfootnote1sym)

|  |  |  |
| --- | --- | --- |
| Eil. Nr. | Pateikto dokumento pavadinimas | Nurodoma kokiu pagrindu atitinkamas dokumentas yra konfidencialus |
|  |  |  |
|  |  |  |

[1](file:///C:\Users\Daina\AppData\Local\Microsoft\Windows\INetCache\IE\AppData\Local\Microsoft\Windows\Temporary%20Internet%20Files\Content.IE5\OJT1J4JP\PVZ.%20supap.%20atv.%20konkurso%20sąlygų%20geras.DOC#sdfootnote1sym#sdfootnote1sym#sdfootnote1sym#sdfootnote1sym) Pildyti tuomet, jei bus pateikta konfidenciali informacija. Tiekėjas negali nurodyti, kad konfidenciali yra pasiūlymo kaina arba visas pasiūlymas.

**Pastaba**. Tiekėjui nenurodžius kokia informacija (taip pat ir papildomai pateikta) yra konfidenciali, ar panaikinus lentelę, laikoma, kad konfidencialios informacijos pasiūlyme nėra.

|  |  |  |  |  |  |
| --- | --- | --- | --- | --- | --- |
|  | | | | | |
| Pasiūlymas galioja iki termino, nustatyto pirkimo dokumentuose. | | | | | |
|  | | | | | |
| (Tiekėjo arba jo įgalioto asmens pareigų pavadinimas) |  | (Parašas) |  | (Vardas ir pavardė) |  |

1. [Pasiūlymų patikslinimo, papildymo ar paaiškinimo taisyklės](https://e-tar.lt/portal/lt/legalAct/66ae9a80883011ed8df094f359a60216/asr). [↑](#footnote-ref-1)